Andrea Modin Engesæth går i mål under Hytteplanmila 2020.
**Andrea Modin Engesæth** (født 6. juli 2001 i Tønsberg) er en norsk friidrettsutøver fra Sandefjord, som konkurrerer i hinderløp, mellomdistanseløp, langdistanseløp, terrengløp og gateløp. Hun representerer IL Runar. Hun vant 3000 meter hinder under NM i friidrett 2020.

Idrettsarriere
--------------

### 2015

Engesæth deltok i J14-klassen under Världsungdomsspelen 2015, og kom der på tiendeplass på 800 meter, 20.-plass på 300 meter og delt 16.-plass i høydehopp.

### 2016

Hun deltok i J15-klassen under UM innendørs 2016, og kom der på andreplass i høydehopp og fikk bronse på 800 meter, men hun nådde ikke finalen på 200 meter.

Utendørs deltok hun i Världsungdomsspelen 2016, og kom der på 12.-plass i lengdehopp og 15.-plass i høydehopp. Under Junior-NM i friidrett 2016 deltok hun i U20-klassen, og kom der på åttendeplass på 800 meter. Hun deltok også i lengdehopp, og fikk der 16. beste resultat i kvalifiseringen, med 5,00 meter, og nådde med det ikke finalen. I september deltok hun i Ungdomsmesterskapet i friidrett 2016, der hun kom på femteplass i høydehopp og lengdehopp, og hun kom på andreplass på 800 meter, bak Anne Hjort Arntsen.

### 2017

Under UM innendørs 2017 deltok hun i J16-klassen, og vant der høydehopp og lengdehopp. På 800 meter fikk hun bronse.

I mai deltok hun i NM i stafetter 2017, og tok der sølv på 4 x 600 meter stafett i klassen J15-16, sammen med Sandefjord Turn- & Idrettsforening. Hun satte personlig rekord på 800 meter under Nittedalslekene 2017 i juni, der hun løp på 2:12,38 og kom på fjerdeplass i seniorklassen. Hun deltok i den nasjonale konkurransen under Bislett Games, og kom der på sjetteplass på 800 meter. Hun deltok på 800 meter under NM i friidrett 2017, men nådde ikke finalen. Hun kom på sjuendeplass på 800 meter under Ungdomsmesterskapet i friidrett 2017.

### 2018

Hun kom på andreplass på 800 meter i seniorklassen under Tyrvinglekene innendørs, og hun kom på fjerdeplass på 800 meter under Veidekkelekene utendørs. I Världsungdomsspelen 2018 kom hun på 16.-plass på 800 meter i seniorklassen. I august kom hun på niendeplass på 1500 meter i U20-klassen under Junior-NM i friidrett 2018, og hun kom på andreplass på 2000 meter hinder under Ungdomsmesterskapet i friidrett 2018.

### 2019

Som i 2018 kom hun på andreplass på 800 meter i seniorklassen under Tyrvinglekene innendørs, bak Anne Hjorth Arntsen. Under NM i friidrett 2019 kom hun på åttendeplass på 1500 meter. Hun ble tatt ut til å delta i Nordisk juniormesterskap i friidrett 2019, der hun kom på femteplass på 1500 meter. Hun kom på fjerdeplass på 1500 meter under Junior-NM i friidrett 2019, og hun vant 2000 meter hinder i klassen J18/19 under Ungdomsmesterskapet i friidrett 2019.

### 2020

Haugen deltok i NM i friidrett innendørs 2020, og fikk der sølv på 3000 meter, kun slått av Kristine Lande Dommersnes. Hun deltok på 1500 meter under Nordisk mesterskap i friidrett innendørs 2020, og kom der på sjetteplass, én hundredel bak samme Dommersnes.

Under NM i friidrett 2020 vant hun 3000 meter hinder, med ny personlig rekord på 9:57,95. Hun kom på sjetteplass i Hytteplanmila 2020.

I oktober vant hun juniorklassen under NM i terrengløp 2020, lang løype.

Hun fikk «fullt scholarship», og skulle begynne studier ved University of New Mexico i august 2020, men valgte å utsette studiene til januar 2021 på grunn av koronasituasjonen i USA.

### 2021

Hun deltok i Lag-EM i friidrett 2021, der Norge deltok i 1. divisjon, og kom der på sjuendeplass på 3000 meter hinder. Norge kom på niendeplass i 1. divisjon, beholdt plassen i nest øverste divisjon. I juli deltok hun i U23-EM i friidrett 2021 i Tallinn, der hun kom på fjerdeplass på 3000 meter hinder.

### 2022

Grunnet studiene i USA startet innendørssesongen allerede i desember, og den 4. desember 2021 satte hun norsk rekord på 5000 meter innendørs, med 16:00,99. Siri Merete Alfheim hadde den tidligere rekorden, på 16:12,28, satt i 2002.

Referanser
----------

1. ↑  Världsungdomsspelen - *Världsungdomsspelen 2015*, besøkt 3. november 2020.
2. ↑  Min friidrettsstatistikk - *Andrea Modin Engesæth - Resultater innendørs 2015/2016*, besøkt 3. november 2020.
3. ↑  SB.no - *Fem medaljer i UM*, besøkt 3. november 2020.
4. ↑  Min friidrettsstatistikk - *Andrea Modin Engesæth - Resultater utendørs 2016*, besøkt 3. november 2020.
5. ↑  Min friidrettsstatistikk - *Andrea Modin Engesæth - Resultater innendørs 2016/2017*, besøkt 3. november 2020.
6. ↑  Min friidrettsstatistikk - *Andrea Modin Engesæth - Resultater utendørs 2017*, besøkt 3. november 2020.
7. ↑  Min friidrettsstatistikk - *Andrea Modin Engesæth - Resultater utendørs 2018*, besøkt 4. november 2020.
8. ↑  Min friidrettsstatistikk - *Andrea Modin Engesæth - Resultater utendørs 2019*, besøkt 4. november 2020.
9. ↑  Min friidrettsstatistikk - *Andrea Modin Engesæth - Resultater innendørs 2019/2020*, besøkt 4. november 2020.
10. ↑  Friidrett1 - *Modin Engesæth og Buras norske juniormestre*, besøkt 4. november 2020.
11. ↑  Min friidrettsstatistikk - *Andrea Modin Engesæth - Resultater utendørs 2021*, besøkt 12. desember 2020.
12. ↑  Norges friidrettsforbund - *Rekord av Modin Engesæth - Nordstad Moen brøt*, besøkt 12. desember 2021.
13. ↑  Norges friidrettsforbund - *Norske Rekorder Innendørs for Kvinner Senior pr. 1.1.2021*, besøkt 12. desember 2021.

Eksterne lenker
---------------

* (en) Andrea Modin Engesæth – World Athletics Rediger på Wikidata

* (en) Andrea Modin Engesæth – European Athletic Association Rediger på Wikidata

| * v
* d
* r
NM-vinnere i friidrett på 3000 m hinder, kvinner |
| --- |
| 
* 2000: Susanne Wigene
* 2001: Susanne Wigene
* 2002: Siri Merete Alfheim
* 2003: Hanne Lyngstad
* 2004: Hanne Lyngstad
* 2005: Hanne Lyngstad
* 2006: Karoline Bjerkeli Grøvdal
* 2007: Silje Fjørtoft
* 2008: Silje Fjørtoft
* 2009: Karoline Bjerkeli Grøvdal
* 2010: Karoline Bjerkeli Grøvdal
* 2011: Silje Fjørtoft
* 2012: Veronika Brennhovd Blom
* 2013: Karoline Egeland Skatteboe
* 2014: Heidi Mårtensson
* 2015: Karoline Egeland Skatteboe
* 2016: Ingeborg Løvnes
* 2017: Karoline Bjerkeli Grøvdal
* 2018: Delphine Poirot
* 2019: Karoline Bjerkeli Grøvdal
* 2020: Andrea Modin Engesæth
* 2021: Ingeborg Løvnes
* 2022: Sara Aarsvoll Svarstad
* 2023: Vilde Våge Henriksen

 |